Farmot csináltak egy gyárépület tetején | Szórakozás | Győr-Moson-Sopron - kisalfold.hu
Szórakozás > Farmot csináltak egy gyárépület tetején
Farmot csináltak egy gyárépület tetején
2015.03.06. 11:24
Tízezer négyzetméteres farmot üzemeltetnek egy ajtógyár tetején a délnyugat-kínai Csungking egyik ipartelepén - számolt be ezúttal pozitív példaként a kísérletről a kínai média.
Az üzemcsarnok lapos tetején repce is virágzik, de főleg zöldségek zöldellnek, a ketrecekben tyúkok kotkodácsolnak, egy tóban halak úsznak. A libák és kecskék mellett néhány páva is színesíti a mini mintagazdaságot. A jól elkülönített kertek között betonutak vezetnek, amelyen - ha szükség van rá - egy kis traktor is kényelmesen elfér.
A Hszinhua beszámolója szerint a fővárosi tetőtéri tereprendezés szövetsége úgy tudja, hogy két évvel ezelőtt Pekingben már 1,2 millió négyzetméterre volt tehető az épületek "zöld tetejének" összalapterülete.
Egy lány későbbi életében a petefészekrák vagy a mellrák kialakulásának kockázatát növeli, ha az anya a terhesség alatt dohányzik. Tovább olvasom